Miljøbilen - våren 2019 - MOVAR IKS
Miljøbilen - våren 2019
5. mars starter Miljøbilen opp igjen! Miljøbilen er en innsamlingsordning for farlig avfall og småelektronikk. Vi vil kjøre med Miljøbilen i alle eierkommunene våre. Moss, Rygge, Råde, Vestby og Våler vil få besøk.
Vi kommer nær deg
Med Miljøbilen vil vi komme til sentrale plasser i hele distriktet og ta imot farlig avfall og småelektronikk direkte fra privatpersoner. Du finner oss både på dagtid og på kveldstid og det er kostnadsfritt. Tilbudet gjelder kun for privatpersoner, ikke næringsdrivende. Her finner du kjøreruta våren 2019.
Ønsker du rød boks til å samle farlig avfall og småelektronikk i?
Vi har røde bokser til deg som ønsker en egen boks å samle avfallet i. Boksen kan hentes på Solgård Avfallsplass i kontortiden (mandag til fredag fra kl 08.00 til 15.00. Lørdag stengt) eller fås direkte fra Miljøbilen.
Boksen tar du med deg til Miljøbilen, Vestby Gjenvinningsstasjon eller Solgård Avfallsplass. Innholdet sorteres og du tar med din boks hjem igjen.